google/wiki40b huggingface dataset:
Aleksei Adžubei

Aleksei Adžubei (vene Алексей Иванович Аджубей; 10. jaanuar 1924 Samarkand – 19. märts 1993 Moskva) oli vene nõukogude ajakirjanik ja publitsist. Aastatel 1957–1959 oli ta ajalehe Komsomolskaja Pravda peatoimetaja, 1959–1964 ajalehe Izvestija peatoimetaja. Aleksei Adžubei oli Nikita Hruštšovi väimees.
Adžubei õppis Moskva Ülikooli ajakirjandusteaduskonnas. Abiellus 1945. aastal Irina Skobtsevaga, lahutas, 1949. aastal abiellus oma kursusekaaslase Rada Hruštšovaga. 1951. aastal asus ta tööle Komsomolskaja Pravda toimetusse.
Lisaks ajakirjanduslikule tööle saatis Adžubei oma äia Nikita Hruštšovi välisreisidel ja kirjutas tema kõnesid.
Pärast Nikita Hruštšovi võimult kukutamist 1964. aasta oktoobris vabastati Aleksei Adžubei Izvestija toimetaja ametikohalt ning suunati tööle ajakirja Sovetski Sojuz, kus ta juhatas publitsistikaosakonda. Stagnaajal vaikiti Adžubei täielikult maha. Oma artikleid tohtis ta avaldada ainult varjunimega, ta kasutas pseudonüümi Rodionov.
Uuesti ilmus Aleksei Adžubei avalikkuse ette perestroika ajal.
1992. aastast kui oma surmani oli Adžubei ajalehe Tretje Soslovie toimetaja.

Isiklikku

Aleksei Adžubei abiellus 1949. aastal oma kursusekaaslase Rada Hruštšovaga, kes oli ÜK(b)P Moskva linna- ja oblastikomitee I sekretär ja ÜK(b)P KK sekretäri Nikita Hruštšovi, hilisema Nõukogude Liidu juhi tütar.

Varia

Hruštšovi võimu ajal oli levinud ütlus "Не имей сто рублей, а женись как Аджубей" ("Ärgu olgu sul sada rubla, aga abiellu nagu Adžubei").
Svitene mõis

Svitene mõis (Svitenes muiža) on endine mõis Lätis Rundāle piirkonna Svitene vallas Svitenes. Endisaegse haldusjaotuse järgi kuulus see Bauska kreisi Bauska kihelkonda. Saksa keeles Schwitten.
Svitene mõis sai alguse XV sajandil, mil Liivi ordu rajas sinna sõjategevuseks Leedu vastu vasallimõisa, mis kuulus Grotthußide suguvõsale. Aastal 1505 sai mõisa omanikuks Otto von Grotthuß. Tema surma järel päris mõisa tema keskmine poeg Thomas, seejärel aga tema poeg Georg von Grotthuß. Aastast 1736 on teada, et see kuulus Ernst Johann von Bironile. Aastal 1788 läks mõis Elmptide suguvõsa valdusse. Nemad lasid ka ehitada praeguse mõisa peahoone. 
Aastal 1893 sai mõisa omanikuks Mežotne mõisa omanik Anatol von Lieven. Lievenite valdusse jäi mõis kuni võõrandamiseni aastal 1921. Aastal 1919 peatusid seal bermondtiaadis osalevad Saksa väed, kes häärberi ka osaliselt hävitasid.
Peahoonesse rajati pärast võõrandamist põhikool. Aastail 1938 ja 1970 ehitati see kooli vajadustele vastavalt osaliselt ümber. Peahoonet ehib sammaste ja palkoniga portikus. Paraadruumides on säilinud osaliselt ka algne uhke interjöör. Tänapäeval asub algkool teises hoones, kuid peahoone ühes tiivas asuvad muusikakool ja kunstikool.
Mõisa juures on ka väike park, kus asub uusgooti stiilis Elmptide suguvõsa kabel.
Andrei Belskihh

Haridus ja töökäik

Belskihh lõpetas 1985. aastal kiitusega Kirovi-nimelise Sõjameditsiini Akadeemia maa- ja raketiväe sõjaväearstide ettevalmistamise teaduskonna. Aastatel 1985–1988 teenis ta strateegilises raketiväes ja 1988–1991 õppis sõjameditsiini akadeemia torakaalkirurgia kateedri adjunktuuris. Samas kaitses ta meditsiinikandidaadi väitekirja. 1997. aastal kaitses ta meditsiinidoktori kraadi väitekirjaga ekstrakorporaalse hemokorrektsiooni teemal.
2008. aastal määrati ta Venemaa Föderataiooni Kaitseministeeriumi peaspetsialistiks detoksikatsiooni ja siirdamise alal. 2012. aastal sai temast Kirovi-nimelise Sõjameditsiini Akadeemia ülem. 2013. aastal ülendati ta meditsiiniteenistuse kindralmajoriks.
Baieri Alpid

Baieri Alpid (saksa Bayerische Alpen) on mäestik Euroopas, osa Alpidest. Kulgeb ida-lääne suunas. Kõrgus kuni 2962 meetrit (Zugspitze).
Nõudluskõver

Nõudluskõver on majandusteaduses graafik, mis näitab mingi kauba hinna ja tarbijapoolse nõudluse suhet. Üldiselt väheneb tarbijate hulk, kes on valmis sama kaupa kõrgema hinna juures ostma ja vastupidi.
Antitaurus

Antitaurus (türgi Güneydoğu Toroslar ehk Altın dağları) on mäestik Aasias Türgis.
Kulgeb edela-kirde suunas, asub Taurusest kirdes. Kõrgus kuni 3054 meetrit.
9. aastatuhat eKr

9. aastatuhat eKr ehk üheksas aastatuhat eKr on ajavahemik, mis algas 1. jaanuaril 9000 eKr ja lõppes 31. detsembril 8001 eKr.
2015. aasta korvpalli Euroopa meistrivõistluste valikturniir

2015. aasta Euroopa meistrivõistlused korvpallis valikturniir on 2013. ja 2014. aastal toimuv valikturniir, mille käigus selgitatakse 2015. aasta korvpalli Euroopa meistrivõistluste finaalturniiril osalejad seni mittekvalifitseerunud meeskondade seast.

1. ring

1. ringi mängud 13 meeskonna osavõtul toimusid 1. augustist 1. septembrini 2013.
Võitja tagas koha meistrivõistluste finaalturniirile.

Play-offid

Võitis kodus-võõrsil mängude kokkuvõttes parem meeskond.

2. ring

2. ringi mängud toimuvad 2014. aastal.
Priit Loog

Priit Loog (sündinud 6. jaanuaril 1984 Viljandis) on eesti näitleja.
Ta lõpetas 2002. aastal Viljandi Maagümnaasiumi ja 2007. aastal Tartu Ülikooli Viljandi Kultuuriakadeemia VI teatrilennu.
2007. aastast töötab näitlejana Endla teatris.
Tema esimene katse lavastajana on "Hiired pööningul".

Isiklikku

2017. aastal sündis Loogil tütar.
Last Christmas (Birgit Õigemeel)

Ajalugu

Laulule on sõnad ja viisi kirjutanud ameerika laulja George Michael. Arranžeeringu on loole teinud Uku Suviste ja loo produtseeris Ivar Must.
Läbimurde auhind eluteadustes

Läbimurde auhind eluteadustes (inglise keeles The Breakthrough Prize in Life Sciences) on iga-aastane teadusauhind eluteaduste valdkonnas.
Auhinna asutasid 2013. aastal Mark Zuckerberg, Priscilla Chan, Sergei Brin, Juri Milner ja Anne Wojcicki.
Igal aastal antakse välja kuni 6 auhinda (igaüks 3 000 000 $). Statuudi järgi võib teadlane saada auhinna ka enam kui ühel korral.
Varasemad laureaadid kutsutakse osa võtma järgmiste aastate auhinnakomiteede tööst.

Laureaadid

Esimesed 11 laureaati (igaüks neist sai kolmemiljonilise auhinnaraha) valisid 2013. aastal välja auhinna asutajad. Ühtlasi lülitati need 11 auhinnasaajat järgmise aasta auhinnakomitee koosseisu.
Järgnevate aastatel valiti 5–6 laureaati aastas, nende seas sai Max Plancki Evolutsioonilise Antropoloogia Instituudis töötav eesti juurtega Rootsi paleogeneetik Svante Pääbo ühe viiest 2016. aasta auhindadest neandertallase genoomi järjestuse kindlakstegemise eest.
Punane Nelk

Punane Nelk (vene keeles Красная гвоздика) on rahvusvaheline patriootilise laulu konkurss-festival.
Aastatel 1967–1989 peeti rahvusvahelist poliitilise laulu noorsoofestivali Sotšis Nõukogude Liidus.
Esimesest festivalist 1967. aastal võttis osa 17 lauljat 9 sotsmaalt. Anti välja kaks esimest (Bogdana Karadocheva Bulgaariast ja Anatoli Koroljov Nõukogude Liidust), kaks teist ja kaks kolmandat preemiat (ühe kolmanda preemia sai Nõukogude Liidus populaarne bulgaaria laulja Biser Kirov).
1968. aastal toimunud festivalil anti välja kolm esimest preemiat. Laureaatide seas oli eesti laulja Voldemar Kuslap. 1969. aastal oli võitja Galina Nenaševa, kolmanda preemia sai Nõukogude Liidus populaarne poola lauljatar Maryla Rodowicz.
1977. aastal sai esimese preemia Žanna Roždestvenskaja, 1979. aastal Kuuba laulja Osvaldo Rodríguez ja 1981. aastal gruusia laulja Tamara Gverdtsiteli.
Žürii esimees oli paljude aastate vältel Aleksandra Pahmutova. Viimast korda peeti Sotšis poliitilise laulu festivali 1989. aastal.

Festivali taasavamine

2015. aastal taasavati rahvusvaheline patriootilise laulu konkurss-festival Punane Nelk. Toimumiskohaks valiti Venemaa Föderatsiooni poolt õigusvastaselt okupeeritud ja annekteeritud Ukraina territooriumil asuv Sevastopol. Orgkomitee president on Jossif Kobzon.
Leibre

Ajalugu

Leibre varasem nimi oli Leivere (1420. aastal Leivre, 1512 Leuwer).
1726. aastast on teateid Poti kõrtsi kohta. Aastail 1855–1920 korraldati kõrtsiesisel platsil Poti laata, mis kujunes Eestis tuntuks linakauplemiskohaks. Kaubeldi ka muude kaupadega. Vana-Vigala mõis laskis laada juurde rajada suure paekivist laadahoone.
1970. aastate asulate reformimise käigus liideti Leibre külaks Jässi-Leibre (tänapäevane Leibre) ning Enge jõest lõunasse jäävad Pallika ja Kivinuki külad. 1996. aastal eraldati Leibrest Pallika küla, mille koosseisu jäeti ka endise Kivinuki küla alad.
Domenico Trezzini

Domenico Giovanni Trezzini (venepäraselt: Andrei Jakimovitš Trezin või Andrei Petrovitš Trezin) (u 1670–1734) oli Šveitsi-Itaalia arhitekt.
Domenico sündis Astanos Lugano lähedal. Arvatavasti õppis ta Roomas.
Seejärel töötas ta Taanis, kui Peeter I andis talle ülesande kujundada Venemaa uue pealinna Peterburi ehitisi.
Alates 1703. aastast, mil linn rajati, andis ta olulise panuse esinduslike majade kujundamiseks.
Nende hulgas olid Peeter-Pauli kindlus koos Peeter-Pauli katedraaliga, Kaheteistkümne kolledži hoone (nüüd on see üks Peterburi Riikliku Ülikooli põhilisi osi). Samuti aitas ta rajada ja kujundada Kroonlinna ja Aleksander Nevski kloostri.
Domenico Trezzini pani aluse Peetri-aegse barokkstiili loomisele.
Oma testamendis nimetas ta Peeter I oma poja Pietro Antonio Trezzini ristiisaks.
Kõrgrahu

Kõrgrahu on Lääne maakonnas Lääne-Nigula vallas Saunja lahes asuv väik saar (rahu).
Rahu koordinaadid on 58° 59′ N, 23° 39′ E.
Carnegie Hall Tower

Carnegie Hall Tower on elamispindadega 60 korruse ja 231 meetri kõrgune pilvelõhkuja New Yorgi ärikeskuses Midtown Manhattanil, mis valmis 1991. aastal postmodernistlikus stiilis. Kõrghoone asub Carnegie Halli ja Metropolitan Toweri vahel 57ᵗʰ Street tänava ääres niinimetatud Billionaires' Row-l.
Göran Magnus Sprengtporten

Göran Magnus Sprengtporten (16. detsember 1740 – 13. oktoober 1819) oli Rootsi krahv ja Soome separatistliku liikumise juht, kes kavatses luua iseseisva Soome riigi Venemaa kaitse all. Sprengtporten koostas ka iseseisva Soome riigi konstitutsiooni, mille eeskujuks oli Madalmaade põhiseadus.
Tsitadell (Tallinna merekindlustis)

Tsitadell on Tallinna reidile 1726. aastal Vene võimude poolt rajama hakatud ettenihutatud kindlustis, mille eesmärk oli eelkõige Tallinna sõjasadama kaitsmine. Sarnast ehitist olid plaaninud juba Rootsi võimud 17. sajandi I kolmandikul, kuid suure maksumuse tõttu neid plaane ei teostatud ja Rootsi aja lõpu kindlustustööde aegu keskenduti peamiselt Tallinna linna ümbritseva muldkindlusvööndi väljaehitamisele.
Tsitadelli rajamise põhjustas Vene keiser Peeter I surmale 8. veebruaril 1725 järgnenud ootus, et Venemaa sõjaline võimsus Läänemerel ei suurene enam oluliselt. Seepärast tõid Suurbritannia ja Taani 1726. aasta suvel Soome lahele oma laevastikuüksuse. Venemaa vastas sellele jõunäitamisele Tallinna ümbrusesse vanade ettenihutatud rannakindlustiste (Läänepatarei, Idapatarei) korrastamise ja suurendamisega ning uute ehitamisega (Väike-Paljassaare tähtfort ja Miiduranna tähtfort ning Naissaare bastionaalfort).
Tänapäeval paiknevad ehitise jäänused ligikaudu 3500 m² suurusel alal vee all. Mere poolt piirab ehitusjäänuseid kolm palkidest kärgkasti, mis on paekividega täidetud. Tsitadell on alates 23. märtsist 1999 Eesti Vabariigi kultuurimälestis nr 22268.
Sirje

Sirje on eesti naisenimi.
Nimi oli eriti populaarne 1950. aastatel. Seda on seostatud Eugen Kapi muinasooperiga "Tasuleegid" (1945), kus seda kandis üks peategelane.
1. jaanuari 2017 seisuga oli Eestis eesnimi Sirje 5241 naisel. Sirje on Eestis populaarsuselt 14. naisenimi.
Sirje oli keskmiselt 60 aasta vanune (mediaanvanus oli 61). Kõige populaarsem oli eesnimi Sirje vanuserühmas 60–64, kus neid oli 10 000 elaniku kohta 167,76 ning Hiiu maakonnas, kus neid oli 10 000 elaniku kohta 67,04.
Enne 2017. aasta haldusreformi oli Sirje 34 kohalikus omavalitsuses kõige populaarsem naisenimi.
1962. aasta NSV Liidu meistrivõistlused allveeujumises

1962. aasta  NSV Liidu meistrivõistlused allveeujumises  toimusid 24.-30. augustil Suhhumis.
Idaho

Ajalugu

Esimesed eurooplased jõudsid Idaho aladele 1805. aastal. Sellal elas seal hinnanguliselt 8000 indiaanlast (sahaptinid, šošonid). California kullapalaviku ajal läbis osariiki palju inimesi, kuid vähesed jäid sinna pidama. Esimene linn oli mormoonide 1860. aastal asutatud Franklin. 1861. aastal leiti Idahost kulda ja pärast seda hakkas sinna rohkem immigrante tulema.
Väägvere pasunakoor

Väägvere pasunakoor on aastal 1839 Väägveres loodud puhkpilliorkester. 
Koori tegevus algas 1839. aastal Väägvere koolimajas.Mis tähendab, et Väägvere pasunakoor on Eesti vanim pasunakoor. 
Aastatel 1851–1912 oli koori eesotsas David Otto Wirkhaus. 
Esimesel üldlaulupeol, 1869. aastal võitis Väägvere pasunakoor I auhinna. Väägvere koori laulupeol käimist mainib ka laul "Liivimaa pastoraal".
Väägvere pasunakoor tegutseb siiani ikka veel edasi.
Harimkotan

Harimkotan (vene keeles Харимкотан, jaapani keeles 春牟古丹島) on Suur-Kuriilide Põhjarühma asustamata saar Venemaa idaosas. Kuulub Sahhalini oblasti koosseisu. Krenitsõni väin eraldab Harimkotani saart Onekotani saarest (15 km kirde pool) ja Severgini väin Šiaškotani saarest (29 km edela pool).
Saare pindala on 68 km², pikkus loodest kakku 13 km, laius on 8 km. Saare moodustab kustunud Severgini vulkaani (1157 m) veepealne osa. 
Saarel on ojad ja järved. Kasvavad kääbusseedermännid, nõgudes kasvavad murakas ja kukemari. Ranna ääres kasvab lehtadru. Elutsevad rebased ja väikesed närilised. Rannikuäärses meres elutsevad viigerhüljes ja sivutš.
August Torma

August Johannes Torma VR I/3 (kuni 1940 August Johannes Schmidt; 19. veebruar 1895 Voltveti vald – 12. märts 1971 London) oli Eesti diplomaat.

Elulugu

1914. aastal lõpetas Torma kuldmedaliga Pärnu Poeglaste Gümnaasiumi. Aastatel 1914–1916 õppis ta Peterburi ülikooli ajaloo-keeleteaduskonnas ja 1924–1928 Tartu ülikooli õigusteaduskonnas.
Aastatel 1916–1917 oli ta Esimeses maailmasõjas, 1917–1918 sõjavangis Austrias, 1918–1919 teenis Arhangelskis Briti Põhjakorpuse staabis, kus oli üks Eesti leegioni asutajatest.
Aastatel 1919–1921 oli ta Eesti Vabariigi sõjaväeline esindaja, 1921–1923 chargé d'affaires Leedus. Aastatel 1923–1927 oli ta välisministeeriumi poliitilise osakonna juhataja, 1924–1925 chargé d'affaires Pariisis ja Brüsselis ning 1926. aastal Moskva saatkonna nõunik. Aastatel 1927–1931 välisministri abi. Aastatel 1931–1934 saadik Itaalias ja Šveitsis ning alaline esindaja Rahvasteliidu juures, 1934–1971 saadik Suurbritannias.
Veemajanduskava

Veemajanduskava on kava vee kaitse ja kasutuse korraldamiseks vesikonnas, alamvesikonnas või valgalal sõltumata kohalikest, riiklikest või rahvusvahelisest halduspiiridest.
Veemajanduskava eesmärk on tagada veekogu võimalikult looduslik seisund (täpsemalt määratletud veeklass) ning hoida mere-, pinna- ja põhjavee kvaliteet, hulk ja režiim inimtegevusest võimalikult rikkumatuna.
Tõnis Kivisild

Tõnis Kivisild (sündinud 29. jaanuaril 1985) on eesti basskitarrist.
Ta on koostööd teinud näiteks ansamblitega Traffic, Lenna ja Merlyn Uuskülaga.
Tartu Ehitus- ja Kergetööstuskool

Tartu Ehitus- ja Kergetööstuskool (lühemalt Ehitus- ja Kergetööstuskool) oli kutsekool Tartus, mis tegutses 1956–2002. Kool asus aadressil Vanemuise tänav 35.
Maamajanduse Infokeskus

Maamajanduse Infokeskus (inglise Rural Economy Research Centre) on endine Põllumajandusministeeriumi hallatav riigiasutus, mis tegutses Jäneda mõisas. 
Asutus loodi 1991. aastal Jäneda Õppe- ja Nõuaandekeskusena. Aastast 2006 kandis asutus nime Maamajanduse Infokeskus.
Keskus õpetas välja põllumajandussektori konsulente, nõustas põllumajandustootjaid, kogus oma põllumajandusliku raamatupidamise andmebaasi jaoks andmeid põllumajandustootjate majandustegevuse kohta ning töötles ja analüüsis neid.
Infokeskuse tegevus lõpetati 1. jaanuarist 2018 ja selle tegevused koondati Põllumajanduseuuringute Keskusse.
Fortum

Fortum on Soome riiklik energeetikaettevõte. Ettevõtte peakontor asub Espoos. Ettevõte tegutseb eeskätt Põhja- ja Baltimaades, Poolas ja Venemaal.
Ettevõte asutati 1998. aastal.
50,55% ettevõtte aktsiatest kuulub Soome valitsusele ja umbes 47% aktsiatest ringleb börsil.

Fortum Eestis

Eestis tegutseb Fortum Tartu ja Fortum Eesti (Pärnus).
Gian Galeazzo Visconti

Gian Galeazzo Visconti (ka Giangaleazzo Visconti) (1351 – 3. september 1402) oli esimene Milano hertsog, kardetud ja vihatud türann, kes valitses Milanos vararenessansi ajajärgul aastatel 1386–1402. 
1360 abiellus Gian Galeazzo Prantsuse kuninga Jean II tütre Isabellaga (1348–1372); sellest abielust sündis tütar Valentina Visconti.
Oma onutütre Katharina Visconti'ga (?–1404) poeg Filippo Maria Visconti
1378 suri Gian Galeazzo isa Galeazzo II Visconti ja pärandas pojale Milano läänepoolse osa. Idapoolne Viscontide Milano-valdus jäi Bernabò Visconti valitseda.

Võimu haaramine Milanos

Gian Galeazzo pääses kogu Milanos võimule pärast oma onu Bernabò Visconti vangistamist. Bernabò suri mõned kuud peale vangistamist arvatavasti kas nälja või mürgitamise läbi. Viscontide kohta on öeldud, et nad "kasutasid mürki rohkem kui soola" ja Gian Galeazzo oli kahtlemata intriigides ja võimuvõitluses vahendeid mitte valiv vastane. 
1395 ostis ta endale keisri käest 100 000 floriini eest päritava Milano hertsogi tiitli. 1399 nimetati ta Pavia krahviks.

Valduste laiendamine

Varsti peale Milano enda kätte saamist haaras ta oma valdusesse ka Verona, Treviso, Vicenza ja Pavia omandades seeläbi kontrolli pea kogu Po jõe oru üle. 
Gian Galeazzo unistuseks oli liita kogu Põhja-Itaalia oma võimu alla ühiseks riigiks. Suurimaks takistuseks selle unistuse täideviimisel olid Bologna ja Firenze. 1399 vallutas ta Pisa ning Siena, Perugia ja teised Umbria linnad langesid Visconti valdusesse 1400.
1394 läks Galeazzo Bologna ja Firenze vastu sõjakäigule. Sõjapidamine oli kurnav mõlemale poolele; vägesid laastasid haigused, nälg ja vaesus. Kuid üldiseks arvamuseks oli, et peale jäävad milanolased. 1395 langeski Bologna ning Galeazzo alustas otsustava rünnakuga Firenze vastu. 1402 võitis ta teisegi lahingu Bologna vastu (Casalecchio lahing 26. juunil 1402).
Kuid Gian Galeazzo unistused purunesid: paar kuud hiljem jäi ta palavikku ja suri 3. septembril 1402 Milano lähedal Melegnanos katku. Rünnak Firenze vastu luhtus ja peagi killustusid tema valdused järglaste vahelises kisklemises.
Frans Timmermans

Frans Cornelis Gerardus Maria Timmermans (sündinud 6. mail 1961 Maastrichtis) on Hollandi poliitik ja diplomaat. 
2012–2014 oli ta Hollandi välisminister.
Ta on olnud Hollandi Kuningriigi Euroopa asjade minister.
Alates 1. novembrist 2014 on ta Euroopa Komisjoni esimene asepresident.
2008 otsustati talle anda Maarjamaa Risti I klassi teenetemärk.
Navigator of the Seas

Laeva ajalugu

Laev ehitati Kvaerner Masa-Yardsi (praeguse nimega STX Finland OY) Turu laevatehases Soomes tehasenumbriga 1347. Laevale pandi kiil 27. septembril 2000 ja laev veesati 25. jaanuaril 2002. Laevale pandi nimi 6. detsembril 2002, ristiema on Steffi Graf. Seejärel võeti laev 14. detsembril 2002 kasutusse esmareisiga Miamist Kariibi mere saartele.
2007 külastas Navigator of the Seas ka Tallinna. Muidu sõidab ta suvel põhiliselt Vahemerel ja talvel Kariibi merel.
Navigator of the Seas on 311 m pikk, 39,04 m lai ja süvis on 8,6 m. Suurim kõrgus merepinnast on 72 meetrit. Laeva suurim kiirus on 22 sõlme ja kogumahutavus 138 279. Nii reisija- kui ka kajutikohti on 3138. Laevaperes on 1213 liiget.
Laeval Navigator of the Seas on neli sõsarlaeva. Need on Voyager-klassi ülejäänud ristluslaevad: Voyager of the Seas, Explorer of the Seas, Adventure of the Seas ja Mariner of the Seas. Navigator of the Seas ja Mariner of the Seas on üsna sarnased, sest nende projekti on tehtud ühesugused muudatused.
Navigator of the Seas oli maailma suurim reisilaev aastail 2002–2004.
Laeva kodusadam on Nassau Bahamal.
Vladimir Meštšerski

Vürst Vladimir Pavlovitš Meštšerski (vene keeles Владимир Павлович Мещерский; 26. jaanuar (vana kalendri järgi 14. jaanuar) 1838 Peterburi – 23. juuli (vana kalendri järgi 10. juuli) 1914 Tsarskoje Selo) oli vene aadlik, kirjanik ja publitsist, tsaar Aleksander II kammerteener ja vanameelse suunitlusega ajalehe Graždanin väljaandja.
Ta oli tuntud ajaloolase Nikolai Karamzini tütrepoeg.
Evald Ojaveer

Evald Ojaveer (sündinud 7. aprillil 1933) on eesti merebioloog, ihtüoloog; bioloogiadoktor (1984, Moskva Riiklik Ülikool).

Elukäik

Aastatel 1957–1990 töötas ta Eesti Teaduste Akadeemia ZBI Mereihtüoloogia Laboratooriumis (aastast 1973 Läänemere TUI Tallinna osakond). Aastatel 1990–1992 oli ta Eesti Teaduste Akadeemia ökoloogia ja mereuuringute instituudi asedirektor ning 1992–2003 Eesti Mereinstituudi teadusdirektor.
Ojaveere teadustöö on tihedalt olnud seotud Läänemerega: ta on uurinud selle ökosüsteemidele mõjuvaid antropogeenseid tegureid, kliima muutuste rolli ning hindanud mere kalavarusid.
1986–1989 oli ta Läänemere Kalade Komitee esimees. 1995–1997 ühenduse Läänemere Bioloogid (BMB) president.
Ojaveer on kuulunud Eesti Vabaduspartei – Põllumeeste Kogu juhatusse.

Isiklikku

Tema abikaasa Helle-Maire Ojaveer on tehnikateadlane. Poeg Henn Ojaveer on bioloog ning teine poeg Ott Ojaveer on Hugo Treffneri Gümnaasiumi direktor.
Leonard Sydney Owen

Leonard Sydney Owen (4. detsember 1851, St. Leonards, Inglismaa – 16. juuni 1915, Tartu) oli inglise keele lektor Tartu Ülikoolis 1909-1915.
Rikassaare mõis

Rikassaare mõis (saksa keeles Rikkasfer) oli Särevere mõisa karjamõis Türi kihelkonnas Järvamaal.
Karin Lukk

Karin Lukk (sündinud 5. aprillil 1974) on eesti kasvatusteadlane. 
Kaitses doktorikraadi Tallinna Ülikoolis 2009. aastal väitekirjaga "Kodu ja kooli koostöö strukturaalsest, funktsionaalsest ning sotsiaalsest aspektist". 
Tartu Kivilinna Kooli direktor alates aastast 2011.
Tiiu Pallo-Vaik

Tiiu Pallo-Vaik (aastani 1968 Pallo; sündinud 27. mail 1941) on eesti maalikunstnik.

Elukäik

Tiiu Pallo-Vaik sündis Tapal. Aastani 1955 õppis Tapa Keskkoolis ja sealt suundus Tartu Kunstikooli, mille lõpetas 1961. Samal aastal jätkas õpinguid Eesti Riiklikus Kunstiinstituudis maalikunsti erialal, lõpetas 1967. 
Aastast 1993 Eesti Kunstiakadeemia õppejõud.
Aastast 1970 on ta Eesti Kunstnike Liidu ja Eesti Maalikunstnike Liidu liige. Eesti Akvarellistide Ühenduse liige ja Eesti Akvarellistide Ühenduse esimees.

Looming

Tiiu Pallo-Vaik on osalenud näitustel alates aastast 1964. Tiiu Pallo-Vaik osales rühmituses ANK '64. Maalinud peamiselt lüürilisi, maheda koloriidiga portreid ja maastikke. Viljelnud õlimaali, 1967. aastast ka akvarelli ning 1980. aastaist segatehnikat ja kollaaži. Portreedes on ta rõhutanud plastilist vormi ja portreteeritava vaimsust, maastiku- ja interjööripiltides motiivi sümboolset tähendust. Loonud lillemaale ja natüürmorte.
Opossumlased

Nimi

Esimene opossumiks nimetatud liik oli virgiinia opossum; nimetuse opossum varaseim teadaolev tarvitus inglise keeles pärineb 1610. aastast.
Sõna opossum tuleb pouhatanikeelsest sõnast aposoum, mis tähendab valget koera või looma.
Pajusaare tee

Pajusaare tee on tänav Rae vallas Peetri alevikus.
Tänav saab alguse Vana-Tartu maanteelt, ristub Niinesaare põiguga ja lõpeb mõnikümmend meetrit nimetatud ristmikust edasi tupiguga. Tänava ääres paiknevad peamiselt eramajad, vaid tänavalõpu tupiku ääres on kaks ridaelamut. Tänav on ca 320 meetrit pikk.
Ravindra Prabhat

Ravindra Prabhat (hindi रवीन्द्र प्रभात Ravindra Prabhat; sündinud 5. aprillil 1969 Mahindwaras, Bihari osariigis) on hindi luuletaja, ajakirjanik, kirjanik ja novellikirjanik Indiast.